CELEX: 62007CO0238
Language: fi
Date: 2007-10-19
Title: Yhteisöjen tuomioistuimen määräys (viides jaosto) 19 päivänä lokakuuta 2007. # Derya Beyatli vastaan Euroopan yhteisöjen komissio. # Muutoksenhaku - Henkilöstö - Kyproksen tasavallan kansalaisille tarkoitettu avoin kilpailu - Kilpailuilmoitus - Määräajat - Valitus - Komission Kyproksen edustuston johtajalle osoitettu kirje. # Asia C-238/07 P.

YHTEISÖJEN TUOMIOISTUIMEN MÄÄRÄYS(viides jaosto)
      
      19 päivänä lokakuuta 2007
      Asia C-238/07 P
      Derya Beyatli
      vastaan
      Euroopan yhteisöjen komissio 
      Muutoksenhaku – Henkilöstö – Kyproksen tasavallan kansalaisille tarkoitettu avoin kilpailu – Kilpailuilmoitus – Määräajat – Valitus – Komission Kyproksen edustuston johtajalle osoitettu kirje
      Aihe: Valitus ensimmäisen oikeusasteen tuomioistuimen (viides jaosto) asiassa T-455/04, Beyatli ja Candan vastaan komissio, 5.3.2007
         antamasta määräyksestä (ei vielä julkaistu oikeustapauskokoelmassa), jolla ensimmäisen oikeusasteen tuomioistuin jätti tutkimatta
         kanteen, jossa vaadittiin kumoamaan Kyproksen kansalaisille tarkoitetun apulaishallintovirkamiesten avoimen kilpailun EPSO/A/1/03
         valintalautakunnan päätös olla hyväksymättä kantajia mainitun kilpailun suullisiin kokeisiin
      
      Ratkaisu: Valitus hylätään. Beyatli velvoitetaan korvaamaan oikeudenkäyntikulut.
      
      Tiivistelmä
      Muutoksenhaku – Valitusperusteet – Valitusperuste, joka koskee asiakirjojen toimittamatta jättämistä – Asiakirjat, joilla
            ei ole merkitystä ratkaistaessa kanteen tutkittavaksi ottamista – Hylkääminen